Bell's palsy

Bell's palsy be a type of facial paralysis wey dey result in a temporary inability to control de facial muscles on de affected side of de face. Insyd chaw cases, de weakness be temporary den significantly dey improve over weeks. Symptoms fi vary from mild to severe. Dem fi include muscle twitching, weakness, anaa total loss of de ability to move one anaa, insyd rare cases, both sides of de face. Oda symptoms dey include drooping of de eyebrow, a change insyd taste, den pain around de ear. Typically symptoms dey cam on over 48 hours. Bell's palsy fi trigger an increased sensitivity to sound known as hyperacusis.

De cause of Bell's palsy be unknown wey e fi occur at any age. Risk factors dey include diabetes, a recent upper respiratory tract infection, den pregnancy. E dey result from a dysfunction of cranial nerve VII (de facial nerve). Chaw dey believe say dis be secof a viral infection wey dey result in swelling. Diagnosis be based on a person ein appearance den ruling out oda possible causes. Oda conditions wey fi cause facial weakness dey include brain tumor, stroke, Ramsay Hunt syndrome type 2, myasthenia gravis, den Lyme disease.

De condition normally get better by einself, plus chaw dey achieve normal anaa near-normal function. Na dem find corticosteroids to improve outcomes, while antiviral medications fi be of a small additional benefit. De eye for be protected from drying up plus de use of eye drops anaa an eyepatch. Surgery generally no be recommended. Often signs of improvement dey begin within 14 days, plus complete recovery within six months. A few no fi recover completely anaa dem get a recurrence of symptoms.

Bell's palsy be de most common cause of one-sided facial nerve paralysis (70%). E dey occur insyd 1 to 4 per 10,000 people per year. About 1.5% of people be affected at sam point insyd dema lives. E most commonly dey occur insyd people between ages 15 den 60. Males den females be affected equally. Na dem name am after Scottish surgeon Charles Bell (1774–1842), wey first describe de connection of de facial nerve to de condition.

Although dem define as a mononeuritis (wey dey involve one nerve per), people dem diagnose plus Bell's palsy fi get "myriad neurological symptoms", wey dey include "facial tingling, moderate anaa severe headache/neck pain, memory problems, balance problems, ipsilateral limb paresthesias, ipsilateral limb weakness, den a sense of clumsiness" wey be "unexplained by facial nerve dysfunction".

 References 

 External links 

Category:Ailments of unknown cause
Category:Facial nerve disorders
Category:Otorhinolaryngology
Category:Diseases dem name after discoverers
Category:Translated from MDWiki